62024CO0827_INF
A Bíróság (kilencedik tanács) 2025. szeptember 2‑i végzése –Direct Line Inox Impex és társai
(C‑827/24. sz. ügy)
„Előzetes döntéshozatal – A Bíróság eljárási szabályzatának 99. cikke – Az ítélkezési gyakorlatból egyértelműen levezethető válasz – Közös kereskedelempolitika – Dömpingellenes vámok – Kínából származó, Indiában hidegen húzott, varrat nélküli rozsdamentes acélcsövek behozatala – (EU) 2016/1036 rendelet – A 13. cikk (1) bekezdése – Megkerülés – Kizártság – Lényeges módosítás – Vámunió – 952/2013/EU rendelet – Uniós Vámkódex – A 60. cikk (2) bekezdése – Az áruk származásának megszerzése – A melegen hengerelt acélcsövek származásának a hidegmegmunkálást követő megváltozását kizáró elsődleges szabály”
Közös kereskedelempolitika – A dömpingmagatartásokkal szembeni védekezés – Megkerülés – Kizártság – A Kínából származó varrat nélküli vas‑ vagy acélcsövek Indiában hidegen történő megmunkálása – Az áruk származása – Meghatározás – Lényeges feldolgozás vagy megmunkálás – Az említett termékek lényeges feldolgozásának az Európai Bizottság általi megállapítása – Olyan utolsó lényeges, gazdaságilag indokolt feldolgozás vagy megmunkálás, amely az említett termékek indiai származását eredményezi
(952/2013 európai parlamenti és tanácsi rendelet, 60. cikk, (2) bekezdés; 2016/1036 európai parlamenti és tanácsi rendelet, 13. cikk, (1) bekezdés)
(lásd: 22–31. pont)
Rendelkező rész
Az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8‑i (EU) 2016/1036 európai parlamenti és tanácsi rendelet 13. cikkének (1) bekezdését, valamint az Uniós Vámkódex létrehozásáról szóló, 2013. október 9‑i 952/2013/EU európai parlamenti és tanácsi rendelet 60. cikkének (2) bekezdését
a következőképpen kell értelmezni:
a Kínából származó varrat nélküli vas‑ vagy acélcsövek Indiában, hidegen történő megmunkálása, amelyről az Európai Bizottság megállapította, hogy e termékeket lényegesen átalakította, mivel visszafordíthatatlanul módosította alapvető jellemzőiket, olyan módosításnak minősül, amely kizárja a 2016/1036 rendelet 13. cikke (1) bekezdésének alkalmazhatóságát, és a 952/2013 rendelet 60. cikkének (2) bekezdése értelmében vett „utolsó lényeges, gazdaságilag indokolt feldolgozás[nak] vagy megmunkálás[nak]” minősül, amely az említett termékek indiai származását eredményezi.